2. ลักษณะการประกอบธุรกิจ

1.  ลักษณะการประกอบธุรกิจและบริการ

บริษัทเงินทุน ธนชาติ จำกัด (มหาชน)
เริ่มประกอบธุรกิจสถาบันการเงินประเภทบริษัทเงินทุนหลักทรัพย์ ตั้งแต่ปี 2517 ในชื่อ
บริษัทเงินทุนหลักทรัพย์ ธนชาติ จำกัด (มหาชน) โดยเป็นสมาชิกตลาดหลักทรัพย์แห่งประเทศไทย
หมายเลข 16 จนกระทั่งปี 2540 ได้แยกการประกอบธุรกิจเงินทุน
และธุรกิจหลักทรัพย์ออกจากกันตามนโยบายของทางการ ด้วยการจัดตั้งบริษัทหลักทรัพย์ขึ้นใหม่ คือ
บริษัทหลักทรัพย์ ธนชาติ จำกัด โดยบริษัท ถือหุ้นในอัตราส่วนร้อยละ 99.99

บริษัท ประกอบกิจการประเภทธุรกิจเงินทุน ตามที่ได้รับอนุญาตจากกระทรวงการคลัง ดังนี้

1.  กิจการเงินทุนเพื่อการพาณิชย์

2.  กิจการเงินทุนเพื่อการพัฒนา

3.  กิจการเงินทุนเพื่อการจำหน่ายและบริโภค

4.  กิจการเงินทุนเพื่อการเคหะ

5.  กิจการด้านเงินฝาก

นอกจากนั้นแล้วยังได้รับอนุญาตให้ประกอบธุรกิจอื่น อันได้แก่

1.  ธุรกิจผู้แทนผู้ถือหุ้นกู้

2.  ธุรกิจผู้ดูแลผลประโยชน์ของกองทุนรวม

3.  ธุรกิจตัวแทนสนับสนุนการขายและรับซื้อคืนหน่วยลงทุน

สำหรับบริการหลักๆ ที่บริษัท ให้บริการแก่ลูกค้าทั้งบุคคลธรรมดาและนิติบุคคล ได้แก่

1.  บริการสินเชื่อเพื่อการอุปโภคและบริโภค (Smart Cash)

2.  บริการสินเชื่อเช่าซื้อรถยนต์และยานพาหนะทั่วไป (Smart Car)

3.  บริการสินเชื่อเอนกประสงค์ (Personal Loan) สำหรับลูกค้าเช่าซื้อรถยนต์

4.  บริการสินเชื่อธุรกิจในลักษณะเงินทุนหมุนเวียนแก่สถาบันที่ให้สินเชื่อเช่าซื้อรถยนต์

5.  บริการสินเชื่อเพื่อสินค้าคงคลังแก่ตัวแทนจำหน่ายรถยนต์ (Dealer Inventory
    Financing)

6.  บริการรับเงินฝากจากประชาชนทั่วไป ในรูปตั๋วสัญญาใช้เงิน

ปัจจุบัน บริษัท ได้มุ่งเน้นการให้บริการสินเชื่อเช่าซื้อรถยนต์เพิ่มมากขึ้น
จนกระทั่งบริษัทสามารถเป็นผู้นำในธุรกิจเช่าซื้อรถยนต์ได้
ซึ่งนอกเหนือจากการดำเนินธุรกิจในกรุงเทพมหานครแล้ว
บริษัทยังได้มุ่งขยายธุรกิจสินเชื่อไปยังภูมิภาคในจังหวัดที่มีศักยภาพทางธุรกิจ
โดยเปิดสำนักอำนวยสินเชื่อแล้วรวมทั้งสิ้น 13 แห่ง ได้แก่ ภูเก็ต สุราษฎร์ธานี สงขลา
นครศรีธรรมราช เชียงใหม่ พิษณุโลก ขอนแก่น อุดรธานี นครสวรรค์ นครราชสีมา สระบุรี
พระนครศรีอยุธยา และ สระบุรี

ในขณะเดียวกัน บริษัทก็ได้ขยายฐานการให้บริการทางการเงินเพิ่มเติมจากเพียงธุรกิจเงินทุน
เพื่อให้เกิดการให้บริการทางการเงินอย่างครบวงจร
โดยผ่านทางบริษัทในกลุ่มธนชาติที่เป็นบริษัทในเครือของบริษัท ซึ่งมีทั้ง ธุรกิจธนาคาร
ธุรกิจหลักทรัพย์ ธุรกิจประกันภัย ธุรกิจประกันชีวิต ธุรกิจจัดการกองทุนรวม
และธุรกิจรับซื้อหนี้จากสถาบันการเงินอื่นมาบริหารหรือจำหน่ายไป ซึ่งในปี 2545
เป็นปีที่กลุ่มธนชาติสามารถให้บริการทางการเงินได้อย่างครบวงจร หลังจากที่ได้เปิดดำเนินการ
ธนาคารธนชาต จำกัด (มหาชน) โดยการขยายธุรกรรมทางการเงินในกลุ่มธนชาติ มีดังนี้

1.  ก่อตั้งบริษัทหลักทรัพย์ ธนชาติ จำกัด ในปี 2540

2.  ก่อตั้งบริษัท ธนชาติประกันภัย จำกัด ในปี 2540

3.  ก่อตั้งบริษัท ธนชาติประกันชีวิต จำกัด ในปี 2540 ต่อมาในปี 2543 ได้ร่วมกับ ซูริค
    อินชัวรันส์ เพื่อเป็นพันธมิตรในการทำธุรกิจประกันชีวิตกับบริษัท โดยเข้าถือหุ้นในบริษัท
    ธนชาติประกันชีวิต จำกัด และได้เปลี่ยนชื่อบริษัทเป็น บริษัท ธนชาติซูริคประกันชีวิต จำกัด

4.  เข้าถือหุ้นใหญ่ในบริษัทหลักทรัพย์จัดการกองทุนรวม ออมสิน จำกัด (มหาชน)
    และเปลี่ยนชื่อเป็น บริษัทหลักทรัพย์จัดการกองทุนรวม ธนชาติ จำกัด ในปี 2541

5.  ก่อตั้งบริษัทบริหารสินทรัพย์ แม็กซ์ จำกัด ในปี 2543

6.  ก่อตั้งบริษัทบริหารสินทรัพย์ เอ็น เอฟ เอส จำกัด ในปี 2543

7.  เปลี่ยนบริษัทเงินทุน เอกชาติ จำกัด (มหาชน) ที่บริษัท ได้เข้าไปถือหุ้นตั้งแต่ปี 2532
    เป็นบริษัทที่ประกอบธุรกิจธนาคารใช้ชื่อว่า ธนาคารธนชาต จำกัด (มหาชน) ในปี 2545

การประกอบธุรกิจของทุกบริษัทในกลุ่มธนชาติ ได้ดำเนินธุรกิจไปในทิศทางกลยุทธ์ของกลุ่ม
ในอันที่จะสร้างให้เกิดการให้บริการและสร้างนวัตกรรมทางการเงิน
เพื่อตอบสนองความต้องการของลูกค้าได้อย่างครบวงจร
และสามารถอำนวยความสะดวกให้แก่ลูกค้าในการใช้บริการของผลิตภัณฑ์ต่างๆ
ในกลุ่มธนชาติได้อย่างพึงพอใจ
โดยทุกบริษัทในกลุ่มจะช่วยกันในการนำเสนอผลิตภัณฑ์ทางการเงินของกลุ่มธนชาติให้แก่ลูกค้าของตน
และประสานงานภายในกลุ่มพร้อมอำนวยความสะดวกให้แก่ลูกค้าเมื่อลูกค้ามีความประสงค์ที่จะใช้บริการ
เพื่อให้เป็นไปตามเป้าหมายของกลุ่มที่ว่า “ธนชาติ ริเริ่ม เติมเต็ม
เพื่อโอกาสทางการเงินที่ดีกว่าของคุณ”

2.2 ภาพรวมการประกอบธุรกิจของบริษัท บริษัทย่อย และบริษัทร่วม

2.3 โครงสร้างรายได้ของบริษัท

โครงสร้างรายได้แยกตามประเภทธุรกิจของบริษัทเงินทุน ธนชาติ จำกัด (มหาชน) และบริษัทย่อย สำหรับปีสิ้นสุดวันที่ 31 ธันวาคม 2545

[TABLE]

โครงสร้างรายได้แยกตามประเภทธุรกิจของบริษัทเงินทุน ธนชาติ จำกัด (มหาชน) และบริษัทย่อย
ตามงบการเงินรวมสำหรับปีสิ้นสุดวันที่ 31 ธันวาคม 2544 ( ปรับปรุงใหม่)

[TABLE]

  โครงสร้างรายได้แยกตามประเภทธุรกิจของบริษัทเงินทุน ธนชาติ จำกัด (มหาชน)
  และบริษัทย่อย ตามงบการเงินรวมสำหรับปีสิ้นสุดวันที่ 31 ธันวาคม 2543

[TABLE]